《石冷为潘新宁赋》
明代·黎民表

怜君家住积金阳，海树层层出上方。山倚洞天多翠削，窗窥禅月更清凉。

市喧不到松间枕，瀑水遥添竹外觞。何事缁尘淹陆羽，梦回泉石几徜徉。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。